Mwana muwala Zari Hassan awangudde akalulu kaffe, akatekebwa ku "Website" eno ku ngeri eby'obugagga by'omugenzi Ivan Ssemwanga gye bitekeddwa okwatibwamu.
Sabiti ewedde, omu ku bazadde ba Ssemwanga era kigambibwa nti y'omu ku bakulu mu famire Herbert Luyinda, yavaayo n'agamba nti Zari okulekawo Ssemwanga mu nnyumba n'agenda n'omuyimbi Diamond Platnumz kyavirako mutabani wabwe okuffa.
Mungeri y'emu Luyinda yagambye nti Zari ssi Namwandu kuba ye alina omusajja era ebintu byona eby'obugagga omwana waffe byalese, Zari talinako wadde ekimu kyoka oluvanyuma yekyusiza.
Ku nsonga eyo, nga tweyambisa omukutu gunno, twabuuza "Olowooza famire y'omugenzi Ssemwanga erina obuyinza okulemesa Zari okwediza n'okutambuza eby'obugagga by'omugenzi"? mu Lungereza " Do you think Ivan's family have right to stop Zari from owning part of his wealth?.
Mu kulonda, abantu 21 bagambye nti Famire y'omugenzi Ssemwanga erina obuyinza okulemesa Zari kyoka abantu 79 bagambye nti terina buyinza.
Kino kitegeza nti Zari awangudde era yatekeddwa okusigala mu bintu by'omugenzi okusobola okukuza abaana b'omugenzi Ssemwanga 3.
Ivan Ssemwanga yaziikibwa ku Lwokubiri lwa sabiti eno ku kyalo Nakaliro mu disitulikiti y’e Kayunga.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn lug_Latn lug_Latn lug_Latn eng_Latn